Долбоор

**КЫРГЫЗ РЕСПУБЛИКАСЫНЫН МЫЙЗАМЫ**

**Кыргыз Республикасынын Жарандык процесстик**

**кодексине өзгөртүүлөрдү киргизүү жөнүндө**

1-берене.

Кыргыз Республикасынын Жарандык процесстик кодексине (Кыргыз Республикасынын Жогорку Кеңешинин Жарчысы, 2017-ж., № 1 (2), 14-ст.) төмөнкүдөй өзгөртүү киргизилсин:

361-беренеде:

а) 1-бөлүк төмөнкүдөй мазмундагы экинчи абзац менен толукталсын:

 “Ушул статьянын 5-бөлүгүндө белгиленген иштер боюнча кассациялык даттанууну (сунуштаманы) кароо иш боюнча оозеки териштирүүнү жүргүзбөстөн ушул беренеде белгиленген өзгөчөлүктөр менен ушул бөлүмдүн эрежелерине ылайык жүргүзүлөт.”;

б) берене төмөнкүдөй мазмундагы 5-бөлүк менен толукталсын:

"Оозеки териштирүүнү жүргүзбөстөн кассациялык даттанууну (сунуштаманы) кароого тийиш иштер:

1) никени бузуу жөнүндө иштер боюнча;

2) алимент өндүрүү жана алименттин өлчөмүн өзгөртүү жөнүндө иштер боюнча;

3) өзгөчө өндүрүштө каралган иштер боюнча;

4) акча каражаттарын өндүрүү же мүлктү талап кылуу жөнүндө иштер боюнча, эгерде доонун баасы жүз миң сомдон ашпаса;

5) менчик укугун таануу жөнүндө иштер боюнча, эгерде доонун баасы жүз миң сомдон ашпаса;

6) турак жайдын ээсинин арызы боюнча жашаган жайынан чыгаруу жөнүндө иштер боюнча;

7) Жумушка кайра орноштуруу жана эмгек акыны өндүрүү жөнүндө иштер боюнча.

Кассациялык инстанциядагы сот биринчи жана (же) апелляциялык инстанциялардагы соттун аныктамаларына даттанууларды (сунуштамаларды) даттануу өндүрүшкө кабыл алынган күндөн тартып эки ай өткөндөн кийин карайт, ал жөнүндө ишке катышуучу жактарга кабарлайт. Бул мөөнөт даттанууга (сунуштамага) каршы пикирлерин сотко келтирүү үчүн ишке катышуучу жактарга берилет. Даттанууга (сунуштамага) карата каршы пикирдин жоктугу аны кароо үчүн тоскоолдук болуп саналбайт.”.

2-берене.

Ушул Мыйзам расмий жарыяланган күндөн тартып он күн өткөндөн кийин күчүнө кирет.

**Кыргыз Республикасынын**

**Президенти С. Жапаров**